Ψυχική υγεία φοιτητών και εργαζομένων του Α.Π.Θ. στα χρόνια της Covid-19 πανδημίας: μια διετής πολυπαραγοντική μελέτη
Creators: name: Καββαδάς, Δημήτριος Ιωάννη KAI Καββαδά
Publisher: name: Aristotle University of Thessaloniki
Year: 2022
Subjects: Στρες
Αγχώδης διαταραχή
Πανεπιστημιακοί φοιτητές
Stress
Anxiety disorder
University students

description: Η εξάπλωση του SARS-CoV-2 φέρει αρνητική επίδραση στην ψυχική υγεία του συνόλου των πανεπιστημιακών κοινοτήτων. Η παρούσα διπλωματική εργασία αποσκοπεί στη μελέτη του αντίκτυπου της COVID-19 στην ψυχική υγεία των μελών της πανεπιστημιακής κοινότητας του Αριστοτέλειου Πανεπιστήμιου Θεσσαλονίκης. Στο υπό μελέτη δείγμα συμπεριελήφθησαν φοιτητές και εργαζόμενοι (ακαδημαϊκοί και διοικητικοί) του πανεπιστημίου. Η έρευνα πραγματοποιήθηκε υπό μορφή ερωτηματολογίου, το οποίο διαμοιράστηκε κατά το Νοέμβριο του 2020 και συμπεριελάμβανε 2322 συμμετέχοντες και κατά το Νοέμβριο του 2021 με 3160 συμμετέχοντες. Η αξιολόγηση του ερωτηματολογίου πραγματοποιήθηκε μέσω της κλίμακας DASS21, η οποία μελετά τις μεταβλητές κατάθλιψη, άγχος και στρες. Επίσης, συμπεριληφθήκαν ερωτήσεις αναφορικά με κοινωνικά χαρακτηριστικά και εμπειρίες των συμμετεχόντων σε σχέση με τη Covid-19. Κατά την αρχική στατιστική ανάλυση χρησιμοποιήθηκε το chi-squared test μέσω του προγράμματος SPSS. Επίσης πραγματοποιήθηκε πολυδιάστατη ανάλυση με στόχο τη συσχέτιση και την ομαδοποίηση των διαφόρων μεταβλητών που μελετήθηκαν. Η πολυπαραγοντική ανάλυση βασίστηκε στις μεθόδους AFC, CAH και KARAP μέσω του προγράμματος MAD. Και στα δύο έτη, η πλειοψηφία των συμμετεχόντων αποτελούταν από γυναίκες, νεαρές ηλικίες, φοιτητές, οι συμμετέχοντες ήταν εμβολιασμένοι και κυρίως άτομα που συζούν με 2 έως 4 άτομα. Το 2020, το άγχος και το στρες στην ομάδα των φοιτητών παρουσίασαν φυσιολογικά εύρη στο 60% και στο 50% αντίστοιχα. Κατά τη διάρκεια του Νοεμβρίου 2021, λιγότεροι από τους μισούς φοιτητές κατατάσσονται σε φυσιολογικά όρια στρες (40.7%), άγχους (44.4%) και κατάθλιψης (34.6%). Αντίθετα το άγχος, το στρες και η κατάθλιψη των εργαζόμενων του πανεπιστημίου κυμαίνονται σε ήπια επίπεδα και τις δυο χρονιές, με χαρακτηριστική πτώση του άγχους στους διοικητικούς το 2021. Αξιοσημείωτη άνοδο το δεύτερο έτος εμφάνισε η λήψη ψυχιατρικής θεραπείας, ενώ η πολυπαραγοντική ανάλυση επέδειξε σημαντική συσχέτιση με την αυξανόμενη διαταραγμένη ψυχική υγεία των φοιτητών. Άνοδο εμφάνισε και η αρνητική επίδραση της πανδημίας στις σχέσεις εντός σπιτιού. Η μεταβλητή αυτή φαίνεται να εκφράζει περισσότερο τον ανδρικό πληθυσμό του δείγματος, στον οποίο παρατηρήθηκαν και υψηλότερα ποσοστά σοβαρής κατάθλιψης. Οι γυναίκες όλων των ομάδων πλήττονται από άγχος και στρες περισσότερο από τους άνδρες και στα δυο έτη μελέτης. Τέλος, το 2021 παρατηρήθηκε βελτίωση στις κοινωνικές σχέσεις εκτός σπιτιού. Συμπερασματικά, ο εγκλεισμός εγκυμονεί σημαντικούς κινδύνους για την ψυχική υγεία των φοιτητών. Συνιστάται η επαναλαμβανόμενη αξιολόγηση πανεπιστημιακών κοινοτήτων.
description: Background: Covid-19 appears to have a negative effect on the mental health of all university communities. The present study aims to evaluate the impact of the pandemic on the mental health of members of the Aristotle University of Thessaloniki community in Northern Greece. Methods: The study sample included students and staff (academic and administrative) of the university. The survey was conducted in the form of a questionnaire, which was distributed in November 2020 and included 2,322 participants and in November 2021 with 3,160 participants. The evaluation of the questionnaire was performed through the DASS21 scale. Associations regarding participants' characteristics were investigated with Pearson’s chi-squared (Χ2) test and the multifactorial analysis. Results: In 2020, stress and anxiety in students presented a prevalence of 40% to 50% respectively, while depression was at 60%. In 2021, a significant increase was observed up to 13.2%. The levels of anxiety, stress and depression of the university staff were mild in both years. Participants receiving psychiatric treatment were significantly increased in the second year. The negative impact of the pandemic on relationships within the home also increased. Females mental health was at higher risk (P-Value &lt; .00001), except of the depression which was found higher on male participants. Conclusions: The implementation of confinement poses significant risks to the mental health of students. Recurrent evaluation of student’s communities is strongly advised.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)